Sorina Matei, detalii incendiare 
despre Horaţiu Potra: El conduce 
operaţiuni neoficiale în numele 
statului român 

Jurnalista Sorina Matei vine cu o serie de 
dezvăluiri despre Horaţiu Potra, omul arestat 
pentru că ar fi urmărit să producă tulburări sociale 
și deţinea mai multe arme în mașină. Ea arată 
faptul că Horaţiu Potra conduce, de fapt, 
operaţiuni neoficiale în numele statului român de 
ani de zile și lucrează cu ofiţeri din 
FOS/Operaţiuni Speciale, dar și cu ofiţeri SPP 


"Un sfat: Nu puneţi botul la subiectul Potra. 


Observaţi că de 2 zile nu mai sunt rușii sperietoarea naţională, 
ci este acest Potra. Căruia Turturică al lui Pahonţu i-a oferit pe 
TVR sesiuni speciale acum 2 luni pentru luptele eroice din 
Congo. 


Potra face asta de peste 30 de ani. Toata lumea stie. Conduce 
de fapt operaţiuni neoficiale în care statul român nu vrea 
oficial să apară. De aia i s-au închis și toate dosarele. 


Potra lucrează de ani buni cu ofițeri FOS/ Operațiunile 
Speciale și cu ofiţeri SPP. Adică cu Armata și Pahonţu, când vor 
ofițerii să câștige mai mulţi bani. Că statul ăsta îi ţine și pe 
ăștia în mizerie. 


Potra este folosit ca sperietoare pentru oamenii naivi pentru 
că este combatant. Un combatant nu are în mașină nici 
bomboane, nici pampoane. Ci este permanent într-o situaţie 
de autoapărare cu permis legal, având în vedere operaţiunile 
derulate pe glob. 


Pentru analfabeţii și istericii naţionali de la A3 de care râd 
oamenii pe stradă: Legiunea străină nu este același lucru cu 
“legionarii” 


PS. Adăugaţi la FOS și SPP — și MAI. Ofiţeri activi. Își iau 
concedii și se duc și lucrează cu Potra pe bani mai mulți.”, 
arată Sorina Matei. 

